Cuidíonn ár gConsalacht Oinigh in Milano le hobair chonsalach na hAmbasáide agus lena rannpháirtíocht leis an bpobal Éireannach san Iodáil agus, ar ndóigh, bímid ag obair i ndlúthchomhar lenár gcomhghleacaithe in Ambasáid na hÉireann chuig an Suí Naofa. De bhreis ar an ról atá agam mar Ambasadóir chun na hIodáile, táim creidiúnaithe freisin mar Ambasadóir chun San Marino agus mar Bhuanionadaí na hÉireann chuig Gníomhaireachtaí na Náisiún Aontaithe sa Róimh, ag tabhairt aghaidh ar dhúshláin na slándála bia ar domhan.